Quicquid rationabiliter et regulariter impetratum metu cujuscumque remotionis seu calliditatis fructuare videtur, necesse est ut ita roboretur scripturarum testamentis ne postmodum violari possit ullius falisitatis figmentis. Quamobrem Gerardus divina propitiante miseratione humilis Eduorum episcopus notum fore gliscimus omnibus nostris successoribus futuris scilicet atque præsentibus, quoniam cum apud Eduam moraremur urbem, adiit ante obtutum nostrum Rodulfus cardinalis archidiaconus demonstrans qualiter Ansedeus miles volebat a nobis impetrare quandam ecclesiam quæ est in pago Augustudunensi, in villa Vitriaco sacrata in honore sanctæ Mariæ Virginis, si tamen nostrum mererentur habere assensum. Nos enim audivimus rectum esse quod postulat, præcepimus ei tale scriptum nostræ auctoritatis fieri, ut diebus quibus Ansedeus et filius ejus, equivoco, et unus hæres filii ejus qui de matrimonio exiit in presteriam ecclesiam teneant atque possideant, nullo interim removente vel subripiente, ea tamen ratione, ut sinodalia servitia solvere non negligant. Et ut hoc scriptum omni tempore stabile permaneat, manibus propriis firmavimus et fidelibus nostris ad roborandum tradi jussimus. Actum Augustuduno feliciter. Amen.